[pic] | KOMISIA EURÓPSKYCH SPOLOČENSTIEV | Brusel, 31.8.2005 KOM(2005) 403 v konečnom znení 2001/0004 COD OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES, ktoré sa týka spoločného stanoviska Rady k prijatiu smernice Európskeho parlamentu a Rady o strojoch a strojových zariadeniach a zmien a doplnení smernice 95/16/ES OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES, ktoré sa týka spoločného stanoviska Rady k prijatiu smernice Európskeho parlamentu a Rady o strojoch a strojových zariadeniach a zmien a doplnení smernice 95/16/ES 1. SÚVISLOSTI Dátum predloženia návrhu Rade a Európskemu parlamentu [KOM(2000) 899 - 2001/0004 (COD)] v súlade s článkom 95 Zmluvy | 26. január 2001 | Dátum prijatia stanoviska Hospodárskeho a sociálneho výboru | 12. september 2001 | Dátum prijatia stanoviska Európskeho parlamentu – prvé čítanie | 4. júl 2002 | Dátum predloženia zmeneného a doplneného návrhu [KOM(2003) 48 - 2001/0004 (COD)] | 11. február 2003 | Dátum prijatia spoločného stanoviska Rady | 18. júl 2005 | 2. CIEĽ NÁVRHU KOMISIE Cieľom pôvodného návrhu Komisie bolo zabezpečiť voľný pohyb výrobkov, ktoré patria do pôsobnosti tejto smernice, zabezpečovaním vysokej úrovne v oblastiach ochrany zdravia, bezpečnosti a ochrany spotrebiteľa. Tieto výrobky, ktoré patria do pôsobnosti smernice, predstavujú vo svojej podstate stroje a strojové zariadenia, ako aj výrobky, ktoré sa používajú v súvislosti so strojmi a strojovými zariadeniami. V súlade so závermi správy Molitor v roku 1994 bolo cieľom pôvodného návrhu poskytnúť presnejšiu definíciu rôznych pojmov, vysvetliť určité aspekty a zabezpečiť jednotné uplatňovanie smernice. Na tento účel sa spresnili vysvetlenia, ktoré sa týkajú postupov posudzovania zhody a trhového dozoru, aby sa zabránilo protirečivým interpretáciám týchto postupov. Pôvodný návrh na revíziu smernice o strojoch a strojových zariadeniach bol pripravený na základe návrhov vypracovaných skupinou nezávislých odborníkov na vysokej úrovni z rôznych oblastí. Takisto sa v ňom zohľadnili skúsenosti získané v súvislosti s uplatňovaním zmenenej a doplnenej smernice 89/392/EHS[1] v praxi. Hlavnými cieľmi pôvodného návrhu boli: - spresnenie pôsobnosti smernice, vymedzenie voči iným smerniciam, najmä smernici o nízkonapäťových zariadeniach[2] a výťahoch[3], a zrozumiteľnejší výklad pojmu „čiastočne skompletizované strojové zariadenie“, - posilnenie ustanovení súvisiacich s trhovým dozorom a notifikáciou orgánov posudzovania zhody, - zavedenie postupu komplexného zabezpečenia kvality pre určité kategórie strojov a strojových zariadení. Komisia zapracovala do svojho zmeneného a doplneného návrhu mnohé návrhy Európskeho parlamentu s cieľom ďalšieho spresnenia ustanovení smernice. 3. PRIPOMIENKY K SPOLOČNÉMU STANOVISKU 3.1. Všeobecné poznámky o spoločnom stanovisku Rada prijala spoločné stanovisko jednohlasne. Do zmeneného a doplneného návrhu Komisie zahrnula niekoľko zmien, čím podstatne spresnila jeho znenie, pričom sa zachovali pôvodné ciele - zrozumiteľnosť a zjednodušenie uplatňovania smernice. Spoločné stanovisko obsahuje kľúčové zmeny, ktoré navrhol Európsky parlament v prvom čítaní, ako certifikácia samotným výrobcom na základe jeho vyhlásenia o zhode namiesto certifikácie strojov a strojových zariadení s vyšším rizikovým faktorom treťou stranou v prípade komplexného uplatňovania harmonizovaných noriem a zvyšovanie požiadaviek na notifikované orgány. Mnohé zo zmien spoločného stanoviska sa týkajú usporiadania textu alebo ide o redakčné zmeny, ktorými sa nemení základný význam smernice alebo uplatňovanie smernice v praxi. Najmä usporiadanie prílohy I o základných požiadavkách na bezpečnosť a ochranu zdravia sa zmenilo tak, aby čo najviac zodpovedalo usporiadaniu súčasnej smernice. Požiadavky na bezpečnosť a ochranu zdravia v častiach 7 a 8 prílohy I k zmenenému a doplnenému návrhu sa zlúčili s požiadavkami v častiach 4 a 6 o zdvíhaní a zdvíhaní osôb. 3.2. Zmeny a doplnenia Európskeho parlamentu, ktoré boli úplne, čiastočne alebo v zásade zahrnuté do zmeneného a doplneného návrhu a úplne, čiastočne alebo v zásade zapracované do spoločného stanoviska Do spoločného stanoviska boli zahrnuté nasledujúce zmeny a doplnenia, v niektorých prípadoch s úpravami: 14, oblasť pôsobnosti a výnimky (čiastočne), 15, definície (čiastočne), 16, odkaz na smernicu 92/59/EHS (úplne), 17 a 82, povinnosti týkajúce sa voľného pohybu a uvádzania do prevádzky (čiastočne), 18, voľný pohyb (úplne), 22, posudzovanie zhody (v zásade, ale súčasť prílohy I, Všeobecné zásady), 23, posudzovanie zhody (úplne), 27, označovanie CE (čiastočne), 30, notifikované orgány (v zásade), 36 a 45, bezpečnosť a spoľahlivosť ovládacích systémov (čiastočne), 41, definície v prílohe I (čiastočne), 42, zásady integrácie bezpečnosti (úplne), 49, pevné ochranné kryty (čiastočne), 51, napájanie elektrickou energiou (v zásade), 56, označovanie strojových zariadení (čiastočne), 74, vyhlásenie o zhode (v zásade), 75, vyhlásenie o zhode (čiastočne), 80, minimálne kritériá pre notifikované orgány (čiastočne). 3.3. Zmeny a doplnenia Európskeho parlamentu, ktoré boli úplne, čiastočne alebo v zásade zahrnuté do zmeneného a doplneného návrhu, ale neboli zapracované do spoločného stanoviska Nasledujúce zmeny a doplnenia boli zahrnuté do zmeneného a doplneného návrhu, ale neboli zahrnuté do spoločného stnoviska: 2, zdôvodnenie, ktoré sa týka vylúčenia priemyselných zariadení, 3, zdôvodnenie, ktoré sa týka vylúčenia lekárskych prístrojov, 47, stabilita, 59, návod na používanie prenosných ručných a/alebo ručne vedených strojových zariadení, 62, skúšanie zdvíhacích zariadení, 63, ovládanie pohybov zdvíhacích zariadení, 64, kontrola zaťaženia zdvíhacích zariadení, 66, označovanie reťazí a lán, 69, označovanie strojov na zdvíhanie osôb, 72, ochranné zariadenia na konštrukciu staveniskových výťahov a 76, označovanie CE. 3.4. Zmeny a doplnenia Európskeho parlamentu, ktoré neboli zahrnuté do zmeneného a doplneného návrhu ani zapracované do spoločného stanoviska Nasledujúce zmeny a doplnenia neboli zahrnuté do zmeneného a doplneného návrhu ani zapracované do spoločného stanoviska: 1, zdôvodnenie, ktoré sa týka vplyvov na životné prostredie, 4, zdôvodnenie, ktoré sa týka strojových zariadení bez rizika, 5, zdôvodnenie, ktoré sa týka špeciálnych zariadení určených na použitie na výstaviskách a v zábavných parkoch, 6, 7, 8 a 11, zdôvodnenia, ktoré sa týkajú označovania CE a nezáväzných systémov certifikácie a označovania, 9, 20 a 32, zdôvodnenia, ktoré sa týkajú nezáväzných systémov certifikácie a označovania, 10, zdôvodnenie, ktoré sa týka vysokonapäťových zariadení, 12, zdôvodnenie, ktoré sa týka starých strojových zariadení, 13, zdôvodnenie, ktoré sa týka kodifikovaných verzií právnych aktov, 19, harmonizované normy, 24, posudzovanie zhody, 25, čiastočne skompletizované strojové zariadenia, 26, notifikované orgány, 28 a 29, trhový dozor, 31, ochrana tajomstva, 33 a 37, smernica o výťahoch, 34, hodnotenie konceptu nového prístupu, 35, nadobudnutie účinnosti smernice, 40, predbežné poznámky v prílohe I, 44, manipulácia so strojovými zariadeniami a ich preprava, 50, sedadlá v strojových zariadeniach, 55, voľný pohyb osôb, 58, návod na používanie, 60, požiadavky týkajúce sa vibrácií, 65, zdvíhacie zariadenia, 67, ovládacie zariadenia na zdvíhanie alebo premiestňovanie osôb, 70, strojové zariadenia s obmedzenou pohyblivosťou na zdvíhanie osôb, 71 a 73, konštrukcia staveniskových výťahov, 77, technická dokumentácia, 78, príloha IX, 79, príloha X, 83, zdôvodnenie, ktoré sa týka vytvorenia databázy. 3.5. Zmeny a doplnenia Európskeho parlamentu, ktoré neboli zahrnuté do zmeneného a doplneného návrhu, ale boli zapracované do spoločného stanoviska Nasledujúce zmeny a doplnenia neboli zahrnuté do zmeneného a doplneného návrhu, ale boli zapracované do spoločného stanoviska: 48, požiadavky na ochranné kryty a ochranné zariadenia a čiastočne 57, návod na používanie, v ktorom sa vypustila požiadavka, že „návod na používanie sa musí obmedziť na príslušné strojové zariadenie“ . 3.6. Iné úpravy zmeneného a doplneného návrhu v porovnaní so spoločným stanoviskom Rady Úpravy zdôvodnení Zdôvodnenie 1 v zmenenom a doplnenom návrhu sa kvôli zrozumiteľnosti mierne upravilo. Zdôvodnenie 4 v zmenenom a doplnenom návrhu sa vypustilo, pretože v súvislosti s úpravami v texte spoločného stanoviska nebolo zmysluplné. Zdôvodnenia 6 a 7 v zmenenom a doplnenom návrhu sa nezapracovali do spoločného stanoviska. Zdôvodnenie 8 v zmenenom a doplnenom návrhu sa v spoločnom stanovisku rozdelilo na nové zdôvodnenia 5 a 6. Nové zdôvodnenie 6 v spoločnom stanovisku sa kvôli zrozumiteľnosti upravilo. Zdôvodnenie 9 v zmenenom a doplnenom návrhu sa pokladalo za nadbytočné, a preto sa vypustilo. Nové zdôvodnenie 7, ktorým sa vysvetľuje súvislosť so smernicou Rady 89/655/EHS, sa vložilo do spoločného stanoviska. Nové zdovôdnenie 11 k článku 9 sa vložilo do spoločného stanoviska. Zdôvodnenie 13 v zmenenom a doplnenom návrhu sa v spoločnom stanovisku mierne upravilo. Zdôvodnenie 14 v zmenenom a doplnenom návrhu sa v spoločnom stanovisku mierne upravilo. Zdôvodnenie 19 sa mierne upravilo tak, aby sa v ňom zohľadnili zmeny článku 16 spoločného stanoviska. Zdôvodnenie 24 v zmenenom a doplnenom návrhu sa v spoločnom stanovisku mierne upravilo a prečíslovalo na 28. Zdôvodnenie 27 v zmenenom a doplnenom návrhu sa v spoločnom stanovisku upravilo v súlade so štandardným textom, ktorého znenie je výsledkom medziinštitucionálnej dohody, a prečíslovalo na 26. Nové zdôvodnenie 27, v ktorom sa členské štáty vyzývajú, aby vypracovali a uverejnili tabuľky demonštrujúce súlad medzi smernicou a ich transpozičnými opatreniami, sa vložilo do spoločného stanoviska. Úpravy článkov Článok 1 ods. 1 zmeneného a doplneného návrhu sa v spoločnom stanovisku upravil tak, aby sa ním jednoznačne ustanovili kategórie výrobkov, na ktoré sa vzťahuje smernica. Článok 1 ods. 2 zmeneného a doplneného návrhu sa v spoločnom stanovisku kvôli zrozumiteľnosti v súvislosti s pôsobnosťou smernice upravil nasledujúcim spôsobom: - vypustili sa nadbytočné výnimky z kategórií výrobkov ako „komponenty“ v písm. a), „priemyselné zariadenia ako celok“ v písm. m) „lekárske prístroje“ v písm. n), pretože nezodpovedajú kategóriám uvedeným v článku 1 ods. 1, - vylúčili sa všetky zbrane v písm. d), pretože kritéria bezpečnosti smernice nie sú pre tento druh výrobkov primerané, - vylúčili sa poľnohospodárske a lesné traktory v písm. e) kvôli rizikám, na ktoré sa vzťahuje smernica 2003/37/ES[4], s cieľom zvýšiť bezpečnosť takýchto strojových zariadení a zohľadniť nové právne predpisy, - zaviedla sa výnimka písm. h) „strojové zariadenia osobitne navrhnuté a skonštruované na vedecké účely na dočasné použitie v laboratóriách“ ; nie je zmysluplné, aby sa na ňu vzťahovala smernica, - vypustili sa „motory všetkých druhov“ v písm. l) zmeneného a doplneného návrhu, pretože sú zahrnuté v kategórii „čiastočne skompletizované strojové zariadenia“ . Článok 2 zmeneného a doplneného návrhu sa v spoločnom stanovisku upravil kvôli právnej zrozumiteľnosti, čitateľnosti a s cieľom dosiahnuť väčšiu konzistenciu so zásadami nového prístupu: - význam úvodnej vety sa spresnil takto: „strojové zariadenia“ v zmysle smernice sú výrobky uvedené v článku 1 ods. 1 písm. a) až f), - definície „strojového zariadenia“ v písm. a) a b) zmeneného a doplneného návrhu sa v spoločnom stanovisku redakčne upravili a zlúčili do definície v písm. a), - definícia „bezpečnostného komponentu“ v písm. d) zmeneného a doplneného návrhu sa v spoločnom stanovisku redakčne upravila a označila písm. c). Okrem toho sa v spoločnom stanovisku premiestnil zoznam bezpečnostných komponentov do prílohy V a má indikatívny charakter, - v spoločnom stanovisku sa zaviedla nová definícia „reťazí, lán a závesov“ v písm. e), - definícia „snímateľného mechanického pohyblivého zariadenia“ v písm. f) zmeneného a doplneného návrhu sa redakčne upravila, - definícia „ochranného zariadenia pre snímateľné mechanické prevodové zariadenie“ v písm. g) zmeneného a doplneného návrhu sa pokladala za nadbytočnú, pretože predstavuje jednu z mnohých kategórií bezpečnostných komponentov, a preto sa zo spoločného stanoviska vypustila, - definícia „prenosného upevňovacieho strojového zariadenia prevádzkovaného s patrónou“ v písm. h) zmeneného a doplneného návrhu sa pokladala za nadbytočnú, pretože predstavuje jednu z mnohých kategórií strojových zariadení, a preto sa vypustila zo spoločného stanoviska, - definícia „čiastočne skompletizovaného strojového zariadenia“ v písm. i) zmeneného a doplneného návrhu sa redakčne upravila tak, aby lepšie zodpovedala konceptu „strojového zariadenia“ , a v spoločnom stanovisku sa označila písm. g), - definícia pojmu „uvádzanie na trh“ v písm. j) zmeneného a doplneného návrhu sa upravila tak, aby sa v nej lepšie zohľadnila trhová realita v súvislosti s výrobkami, na ktoré sa vzťahuje smernica o strojoch a strojových zariadeniach, a v spoločnom stanovisku sa označila písm. h), - definícia „výrobcu“ v písm. k) zmeneného a doplneného návrhu sa redakčne upravila a v spoločnom stanovisku sa označila písm. i), - definícia pojmu „uvádzanie do činnosti“ v písm. m) zmeneného a doplneného návrhu sa upravila, pretože sa posledná časť pokladala za nadbytočnú, a v spoločnom stanovisku sa označila písm. k), - definícia „harmonizovanej normy“ v písm. n) zmeneného a doplneného návrhu sa redakčne upravila a v spoločnom stanovisku sa označila písm l). Článok 3 zmeneného a doplneného návrhu sa redakčne upravil. Článok 4 zmeneného a doplneného návrhu sa redakčne upravil. Článok 5 zmeneného a doplneného návrhu sa redakčne upravil. Článok 6 zmeneného a doplneného návrhu sa redakčne upravil. Článok 8 zmeneného a doplneného návrhu sa upravil nasledujúcim spôsobom: v ods. 1 písm. a) sa zohľadnili zmeny v zozname bezpečnostných komponentov, opatrenia v ods. 1 písm. b) sa preniesli z regulačného postupu na poradný postup v ods. 2 a opatrenia v ods. 1 písm. c) a d), ktoré sa stali v dôsledku zmien v prílohe I nadbytočnými, sa vypustili. Ako výsledok týchto zmien sa ods. 1 písm. e) v článku 8 zmeneného a doplneného návrhu označil ako ods. 1 písm. b). Článok 9 zmeneného a doplneného návrhu sa upravil kvôli spresneniu postupu. Predovšetkým sa v spoločnom stanovisku uvádza, že takéto špecifické opatrenia sa môžu prijať len vtedy, keď Komisia v súlade s postupom v článku 10 dospeje k záveru, že zosúladená norma úplne nespĺňa základné požiadavky na ochranu zdravia a zaistenie bezpečnosti, na ktoré sa vzťahuje, alebo keď Komisia v súlade s postupom uvedeným v článku 11 dospeje k záveru, že použitie bezpečnostnej klauzuly proti výrobku je oprávnené. Článok 11 zmeneného a doplneného návrhu sa upravil tak, aby bolo možné lepšie informovať zainteresované strany o rozhodnutí Komisie, či sú alebo nie sú opatrenia prijaté členskými štátmi oprávnené. Článok 12 zmeneného a doplneného návrhu sa upravil tak, aby sa zlepšila čitateľnosť a uplatňovanie smernice v praxi: - ods. 1 zmeneného a doplneného návrhu sa redakčne upravil tak, aby sa zohľadnili zmeny postupov, - postup v ods. 2) zmeneného a doplneného návrhu sa vypustil, pretože sa pokladal za príliš byrokratický, - ods. 3 zmeneného a doplneného návrhu sa v spoločnom stanovisku redakčne upravil a prečísloval na ods. 2, - ods. 4 zmeneného a doplneného návrhu sa v spoločnom stanovisku redakčne upravil, alternatíva b) „postup prijímania harmonizovaných noriem ustanovených v prílohe IX“ sa z dôvodu nedostatočnej pridanej hodnoty vypustila a odsek sa prečísloval na ods. 3, - ods. 5 zmeneného a doplneného návrhu sa v spoločnom stanovisku redakčne upravil a prečísloval na ods. 4. Článok 13 zmeneného a doplneného návrhu sa redakčne upravil a do spoločného stanoviska sa vložili požiadavky na zabezpečenie lepšej spätnej sledovateľnosti a právnej istoty. Článok 14 zmeneného a doplneného návrhu sa redakčne upravil. Článok 15 zmeneného a doplneného návrhu sa upravil vypustením druhého odseku. Článok 16 zmeneného a doplneného návrhu sa redakčne upravil, aby sa uľahčilo jeho uplatňovanie v praxi. Článok 17 zmeneného a doplneného návrhu sa redakčne upravil. Článok 18 zmeneného a doplneného návrhu sa redakčne upravil. Druhý odsek článku 19 sa vložil do spoločného stanoviska s cieľom vyzdvihnúť dôležitosť koordinácie trhového dozoru. Článok 22 zmeneného a doplneného návrhu sa upravil v súlade s ustanovením normy, ktorá bola predmetom medziinštitucionálnej dohody. Článok 24 zmeneného a doplneného návrhu sa redakčne upravil s cieľom jednoznačného vymedzenia smernice voči iným smerniciam a zosúladenia terminológie medzi smernicou o strojoch a strojových zariadeniach a smernicou o výťahoch. Článok 25 zmeneného a doplneného návrhu sa redakčne upravil. Článok 26 zmeneného a doplneného návrhu sa upravil v súlade s formuláciou normy, ktorá bola predmetom medziinštitucionálnej dohody. Nový článok 27 sa vložil do spoločného stanoviska, aby sa uľahčil prechod národných ustanovení o prenosných upevňovacích strojových zariadeniach s patrónou alebo iných nárazových strojových zariadeniach. Úpravy príloh V prílohe I k zmenenému a doplnenému návrhu sa „Predbežné poznámky“ premenovali na „Všeobecné zásady“ v spoločnom stanovisku a redakčne upravili. Okrem toho sa v ods. 1 spoločného stanoviska opísal interaktívny proces posudzovania a znižovania rizika. V časti1.1.1 prílohy I k zmenenému a doplnenému návrhu sa definície upravili tak, aby sa zosúladili s ustanovenými pojmami v normách, a definície „zamýšľaného použitia“ a „rozumne predpokladaného nesprávneho použitia“ sa kvôli zrozumiteľnosti vložili do spoločného stanoviska. Časť 1.1.2 – „Princípy integrovanej bezpečnosti“ prílohy I k zmenenému a doplnenému návrhu sa v spoločnom stanovisku redakčne upravila. Časť 1.1.3 – „Ergonomika“ prílohy I k zmenenému a doplnenému návrhu sa v spoločnom stanovisku upravila a prečíslovala na 1.1.6. Časť 1.1.5 – „Osvetlenie“ prílohy I k zmenenému a doplnenému návrhu sa v spoločnom stanovisku mierne upravila a prečíslovala na 1.1.4. Časť 1.1.6 – „Projekt strojových zariadení na uľahčenie manipulácie s nimi“ prílohy I k zmenenému a doplnenému návrhu sa v spoločnom stanovisku redakčne upravila a prečíslovala na 1.1.5. V časti 1.2.1 – „Bezpečnosť a spoľahlivosť ovládacích systémov“ prílohy I k zmenenému s doplnenému návrhu sa koncept v spoločnom stanovisku presnejšie opísal, pričom sa zohľadnila skúsenosť s upatňovaním smernice. Časť 1.2.2 - „Ručné ovládacie zariadenia“ prílohy I k zmenenému a doplnenému návrhu sa v spoločnom stanovisku označila pôvodným názvom „Ovládacie zariadenia“ a upravila tak, aby sa zohľadnila skúsenosť s upatňovaním smernice v praxi. Časť 1.2.3 – „Uvedenie do chodu“ prílohy I k zmenenému a doplnenému návrhu sa v spoločnom stanovisku upravila tak, aby sa zohľadnila priemyselná prax. Časť 1.2.4 – „Zastavenie“ prílohy I k zmenenému a doplnenému návrhu sa upravila a časť 1.2.4.2 – „Prevádzkové zastavenie“ sa vložila do spoločného stanoviska s cieľom uľahčiť bezpečnú priemyselnú prax. Časť 1.2.5 – „Voľba ovládacích a prevádzkových režimov“ prílohy I k zmenenému a doplnenému návrhu sa v spoločnom stanovisku premenovala na „Voľba ovládacieho režimu a režimu prevádzky“ a mierne upravila. Časť 1.2.6 – „Porucha dodávky energie“ prílohy I k zmenenému a doplnenému návrhu sa v spoločnom stanovisku detailnejšie rozpracovala. Časť 1.2.7 – „Porucha ovládacieho obvodu“ prílohy I k zmenenému a doplnenému návrhu sa vypustila, pretože príslušné riziko sa primerane zohľadnilo v novej časti 1.2.1 - „Bezpečnosť a spoľahlivosť ovládacích systémov“ spoločného stanoviska. Časť 1.2.8 – „Softvér“ prílohy I k zmenenému a doplnenému návrhu sa vypustila, pretože príslušné riziko sa primerane zohľadnilo v novej časti 1.7.1.1 – „Oznamovacie a informačné prostriedky“ spoločného stanoviska. Časť 1.3 – „Ochranné opatrenia proti mechanickým ohrozeniam“ prílohy I k zmenenému a doplnenému návrhu sa v spoločnom stanovisku kvôli zrozumiteľnosti redakčne upravila. Časť 1.4 - „Požiadavky na ochranné kryty a ochranné zariadenia“ prílohy I k zmenenému a doplnenému návrhu sa v spoločnom stanovisku kvôli zrozumiteľnosti redakčne upravila. Časť 1.5 – „Požiadavky na miesto obsluhy a/alebo pracovisko vodiča“ prílohy I k zmenenému a doplnenému návrhu sa upravila a spresnila, pretože sa na niektoré časti vzťahovala už nová časť 1.2 - „Ovládacie systémy“ spoločného stanoviska. Výsledné znenie sa premiestnilo do časti 1.1.7 – „Miesta obsluhy“ a časti 1.1.8 – „Sedadlá“ spoločného stanoviska. Časť 1.6 – „Riziká spôsobené inými nebezpečenstvami“ prílohy I k zmenenému a doplnenému návrhu sa v spoločnom stanovisku redakčne upravila a prečíslovala na 1.5. Okrem toho sa časti 1.6.9 – „Hluk“, 1.6.10 – „Vibrácie“, 1.6.11 – „Žiarenie“, 1.6.14 – „Emisie nebezpečných látok“ a 1.6.16 – „Nebezpečenstvo pošmyknutia, zakopnutia alebo pádu“ zmeneného a doplneného návrhu v spoločnom stanovisku mierne upravili, aby sa zjednodušilo a zefektívnilo ich uplatňovanie v praxi. Časť 1.7 – „Údržba“ prílohy I k zmenenému a doplnenému návrhu sa v spoločnom stanovisku redakčne upravila a prečíslovala na 1.6. Časť 1.8 – „Informácie, upozornenia a výstražné systémy“ a časť 1.9 – „Označovanie strojových zariadení“ prílohy I k zmenenému a doplnenému návrhu sa v spoločnom stanovisku kvôli zjednodušeniu a zrozumiteľnosti upravili a zlúčili s novou časťou 1.7 – „Informácie“. Časť 1.10 – „Návody na používanie“ prílohy I k zmenenému a doplnenému návrhu sa podstatne zlepšila a spresnila, pričom sa zohľadnila skúsenosť s upatňovaním smernice v praxi, a časť 1.7 sa zlúčila s časťou 1.7.4 – „Návody na používanie“ spoločného stanoviska. Časť 2.1 – „Poľnohospodársko-potravinárske strojové zariadenia a strojové zariadenia pre kozmetický a farmaceutický priemysel“ prílohy I k zmenenému a doplnenému návrhu sa v spoločnom stanovisku na základe skúsenosti s uplatňovaním smernice v praxi mierne upravila. Časť 2.2 – „Prenosné ručné a/alebo ručne vedené strojové zariadenia“ prílohy I k zmenenému a doplnenému návrhu sa v spoločnom stanovisku upravila. časť 2.3 – „Prenosné upevňovacie strojové zariadenia s patrónou“ prílohy I k zmenenému a doplnenému návrhu sa v spoločnom stanovisku upravila a prečíslovala na 2.2.2 – „Prenosné upevňovacie a iné nárazové strojové zariadenia“. Časť 2.4 – „Strojové zariadenia na obrábanie dreva a obdobných materiálov“ prílohy I k zmenenému a doplnenému návrhu sa v spoločnom stanovisku redakčne upravila a prečíslovala na 2.3 – „Strojové zariadenia na obrábanie dreva a materiálov s podobnými fyzikálnymi vlatnosťami“. Časť 3.1 – „Všeobecné požiadavky“ prílohy I k zmenenému a doplnenému návrhu sa v spoločnom stanovisku redakčne upravila. Časť 3.1.2 – „Osvetlenie“ prílohy I k zmenenému a doplnenému návrhu sa vypustila, pretože sa príslušné riziko v dostatočnom rozsahu zohľadnilo vo všeobecnej požiadavke 1.1.4 – „Osvetlenie“ spoločného stanoviska. Časť 3.2 – „Pracovné miesto“ prílohy I k zmenenému a doplnenému návrhu sa v spoločnom stanovisku mierne upravila. Časť 3.3 – „Ovládacie zariadenia“ prílohy I k zmenenému a doplnenému návrhu sa v spoločnom stanovisku redakčne upravila. Časť 3.4 – „Ochrané opatrenia proti mechanickým ohrozeniam“ prílohy I k zmenenému a doplnenému návrhu sa v spoločnom stanovisku upravila tak, aby sa zohľadnila skúsenosť s uplatňovaním smernice v praxi a zjednodušila a uľahčila inovácia. Časť 3.5 – „Ochrana proti iným druhom ohrozenia“ prílohy I k zmenenému a doplnenému návrhu sa v spoločnom stanovisku redakčne upravila. Časť 3.6 – „Pokyny a upozornenia“ prílohy I k zmenenému a doplnenému návrhu sa v spoločnom stanovisku upravila. V časti 4.1 – „Všeobecné požiadavky“ prílohy I k zmenenému a doplnenému návrhu sa v spoločnom stanovisku urobilo niekoľko redakčných zmien. Okrem toho sa časť 4.1.1 – „Definície“ prílohy I k zmenenému a doplnenému návrhu v spoločnom stanovisku upravila tak, aby sa zosúladili ustanovené pojmy používané v normách. Definície „Závesného zariadenia“, „Samostatného zdvíhacieho príslušenstva“ a „Menovitej nosnosti“ v zmenenom a doplnenom návrhu sa pokladali za nadbytočné a vypustili sa, zatiaľ čo sa definícia „Kabíny“ z časti 6.1.1 – „Definície“ zmeneného a doplneného návrhu premiestnila do časti 4.1.1 – „Definície“ spoločného stanoviska. Časť 4.1.2.1 – „Ohrozenie spôsobené nestabilitou“ prílohy I sa vložila do spoločného stanoviska, pretože sa v smernici 98/37/ES pokladala za užitočnú. Okrem toho sa časť 4.1.2.8 – „Strojové zariadenia obsluhujúce pevné plošiny“ vložila do spoločného stanoviska, pretože ustanovuje užitočné všeobecné požiadavky na takéto zdvíhacie zariadenia. Časť 4.1.3 – „Spôsobilosť na daný účel“ prílohy I sa vložila do spoločného stanoviska, pretože sa v smernici 98/37/ES pokladala za užitočnú. Časť 4.2.4 – „Nebezpečie pre ohrozené osoby“ prílohy I k zmenenému a doplnenému návrhu sa vypustila, pretože sa na ňu vzťahovala nová časť 4.1.2.8 – „Strojové zariadenia obsluhujúce pevné plošiny“ spoločného stanoviska. Časť 4.3 – „Označovanie“ prílohy I k zmenenému a doplnenému návrhu sa v spoločnom stanovisku redakčne upravila, aby sa zosúladila terminológia s normami platnými v súčasnosti. Časť 4.4 – „Návod na používanie“ prílohy I k zmenenému a doplnenému návrhu sa v spoločnom stanovisku redakčne upravila, aby sa zosúladila terminológia s normami platnými v súčasnosti. Časť 5 – „Doplňujúce základné požiadavky na bezpečnosť a ochranu zdravia pre strojové zariadenia určené na práce pod zemou“ prílohy I k zmenenému a doplnenému návrhu sa v spoločnom stanovisku redakčne upravila a časť 5.3 – „Osvetlenie“ prílohy I k zmenenému a doplnenému návrhu sa vypustila, pretože príslušné riziko sa v dostatočnom rozsahu zohľadnilo vo všeobecných požiadavkách časti 1.1.4 – „Osvetlenie“ spoločného stanoviska. Časť 6.1 – „Všeobecné požiadavky“ prílohy I k zmenenému a doplnenému návrhu sa v spoločnom stanovisku upravila tak, že sa do tejto časti zapracovali všeobecné požiadavky z časti 8 zmeneného a doplneného návrhu a časť 6.1.1 – „Definície“ zmeneného a doplneného návrhu sa premiestnila do časti 4.1.1 – „Definície“ spoločného stanoviska. Časť 6.2. – „Ručné ovládacie zariadenia“ prílohy I k zmenenému a doplnenému návrhu sa v spoločnom stanovisku mierne upravila. Časť 6.3 – „Nebezpečenstvo pre osoby v kabíne“ prílohy I k zmenenému a doplnenému návrhu sa v spoločnom stanovisku upravila a časť 6.3.3 – „Nebezpečenstvo v dôsledku objektov padajúcich na kabínu“ sa z časti 8.1 – „Kabína“ zmeneného a doplneného návrhu premiestnila do spoločného stanoviska. Časť 6.4 – „Strojové zariadenia obsluhujúce pevné plošiny“ prílohy I k zmenenému a doplnenému návrhu sa vložila do spoločného stanoviska, pričom sa požiadavky z častí 7 a 8 zmeneného a doplneného návrhu vyjadrili všeobecnejším spôsobom. Časť 6.5 – „Označenia“ prílohy I k zmenenému a doplnenému návrhu sa v spoločnom stanovisku mierne upravila, pričom sa špecifikovali základné informácie. V prílohe I sa požiadavky na ochranu zdravia a zaistenie bezpečnosti v častiach 7 a 8 zmeneného a doplneného návrhu upravili a všeobecnejšie vyjadrili v požiadavkách v častiach 4 a 5 spoločného stanoviska. Príloha II – „Obsah vyhlásení“ k zmenenému a doplnenému návrhu sa mierne upravila a požiadavky v časti 2 – „Úschova“ spoločného stanoviska sa z príloh VII, X a XI k zmenenému a doplnenému návrhu premiestnili. Príloha III – „Označovanie CE“ k zmenenému a doplnenému návrhu sa v spoločnom stanovisku mierne upravila a požiadavka v poslednom odseku, ktorá sa týkala identifikačných čísiel notifikovaného orgánu, sa z prílohy XI k zmenenému a doplnenému návrhu premiestnila. Príloha IV – „Typy strojových zariadení, pri ktorých sa musí uplatňovať jeden z postupov uvádzaných v článku 12 ods. 4 a 5“ k zmenenému a doplnenému návrhu sa v spoločnom stanovisku redakčne upravila a do zoznamu sa vložili tri kategórie zo smernice 98/37/ES „21. Logické jednotky, ktoré zaisťujú bezpečnostné funkcie“, „22. Ochranné konštrukcie chrániace vodiča pri prevrátení (ROPS)“ a „23. Ochranné konštrukcie chrániace vodiča pred padajúcimi predmetmi (FOPS)“, pretože sa pokladali za užitočné. Príloha V – „Indikatívny zoznam bezpečnostných komponentov uvedený v článku 2 písm. c)“ sa premiestnil z článku 2 zmeneného a doplneného návrhu a v spoločnom stanovisku sa upravil. Okrem toho sa do indikatívneho zoznamu v spoločnom stanovisku vložili kategórie „2. Ochranné zariadenia navrhované na detekciu prítomnosti osôb“, „8. Zariadenia na kontrolu preťaženia a nebezpečného pohybu, ktorými sú vybavené strojové zariadenia“, „11. Vybíjacie systémy, ktoré obmedzujú vznik potenciálne nebezpečných elektrostatických nábojov“, „12. Energetické obmedzovače a uvoľňovacie zariadenia uvedené v častiach 1.5.7, 3.4.7 a 4.1.2.6 prílohy I“, „13. Systémy a zariadenia na znižovanie emisie hluku a vibrácií“, „14. Ochranné konštrukcie chrániace vodiča pri prevrátení (ROPS)“ a „15. Ochranné konštrukcie chrániace vodiča pred padajúcimi predmetmi (FOPS)“ a „16. Dvojručné ovládacie zariadenia“ a „17. Komponenty pre strojové zariadenia na zdvíhanie a/alebo spúšťanie osôb medzi rôznymi úrovňami, zahrnuté do nasledujúceho zoznamu...“. Príloha VI – „Technická dokumentácia strojov a strojových zariadení“ k zmenenému a doplnenému návrhu sa v spoločnom stanovisku upravila tak, aby sa zohľadnila skúsenosť s uplatňovaním smernice v praxi, a prečíslovala sa na prílohu VII. Do spoločného stanoviska sa vložila časť B s požiadavkami, ktoré sa týkajú „Príslušnej technickej dokumentácie čiastočne skompletizovaných strojov“. Príloha VII – „Posudzovanie zhody na základe vnútorných kontrol výroby strojov a strojových zariadení“ k zmenenému a doplnenému návrhu sa v spoločnom stanovisku redakčne upravila a prečíslovala na prílohu VIII. Okrem toho sa vypustili určité povinnosti súvisiace s vyhlásením o zhode s predpismi ES, označovaním CE a technickou dokumentáciou, pretože sa už na ne v spoločnom stanovisku vzťahoval článok 5 a nová príloha VII. Príloha VIII – „Posudzovanie zhody strojov a strojových zariadení, ktoré nepredstavujú nebezpečenstvo“ k zmenenému a doplnenému návrhu sa vypustila, pretože sa postup posudzovania zhody v článku 12, ktorý odkazoval na túto prílohu, vypustil. Príloha IX – „Primeranosť z hľadiska harmonizovaných noriem pre stroje a strojové zariadenia uvedené v prílohe IV“ k zmenenému a doplnenému návrhu sa vypustila, pretože sa postup posudzovania zhody v článku 12, ktorý odkazoval na túto prílohu, vypustil. Príloha X – „Typová skúška strojov a strojových zariadení uvedených v prílohe IV podľa predpisov ES“ k zmenenému a doplnenému návrhu sa v spoločnom stanovisku upravila a prečíslovala na prílohu IX – „Typová skúška podľa predpisov ES“. Určité povinnosti súvisiace s vyhlásením o zhode s predpismi ES, označovaním CE a technickou dokumentáciou sa vypustili, pretože sa na ne vzťahoval už článok 5. Okrem toho sa do spoločného stanoviska vložili požiadavky na platnosť certifikátu typovej skúšky podľa predpisov ES a príslušné povinnosti výrobcu a notifikovaného orgánu. Príloha XI – „Komplexné zabezpečenie kvality pre stroje a strojové zariadenia uvedené v prílohe IV“ k zmenenému a doplnenému návrhu sa v spoločnom stanovisku upravila a prečíslovala na prílohu X – „Komplexné zabezpečenie kvality“. Určité povinnosti súvisiace s vyhlásením o zhode s predpismi ES, označovaním CE a technickou dokumentáciou sa vypustili, pretože sa na ne vzťahoval už článok 5 a nová príloha III. Príloha XII – „Minimálne kritériá pre notifikované orgány, ktoré majú členské štáty brať do úvahy“ k zmenenému a doplnenému návrhu sa v spoločnom stanovisku mierne upravila a prečíslovala na prílohu XI. Príloha XIII – „Korelačná tabuľka“ k zmenenému a doplnenému návrhu, v ktorej sa uvádzajú súvislosti medzi časťami smernice 98/37/EC a časťami revidovanej smernice, ktorá sa zaoberá tým istým predmetom, sa v spoločnom stanovisku aktualizovala a prečíslovala na prílohu XII. 4. ZÁVER Podľa názoru Komisie sa v spoločnom stanovisku, ktoré bolo prijaté jednohlasne 18. júla 2005, zrozumiteľnejšie vysvetľujú určité témy a vykladajú koncepty a spresňuje formulácia určitých požiadaviek bez toho, aby sa zmenili ciele alebo prístup tohto návrhu. Komisia preto môže podporiť spoločné stanovisko. 5. VYHLÁSENIA Komisia vykonala nasledovné vyhlásenie: O článku 1 ods. 2 písm. e) prvej zarážke v súvislosti s vylúčením poľnohospodárskych a lesných traktorov z oblasti pôsobnosti smernice: „Rada a Komisia vyhlasujú, že s cieľom pokryť všetky aspekty týkajúce sa zdravia a bezpečnosti pri práci s poľnohospodárskymi a lesnými traktormi v jednej zjednocujúcej smernici je potrebné upraviť smernicu 2003/37/ES o typovom schváľovaní poľnohospodárskych a lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami tak, aby zohľadnila všetky relevantné riziká, ktorými sa zaoberá smernica o strojoch.“ Takáto úprava smernice 2003/37/ES by mala zahŕňať zmenu a doplnenie smernice o strojoch a strojových zariadeniach, ktorá by spočívala vo vypustení výrazu „pre riziká“ v článku 1 ods. 2 písm. e) prvá zarážka. O článku 7 v súvislosti s predpokladom zhody a harmonizovanými normami: „Komisia vyhlasuje, že v rámci udeľovania mandátov na normalizáciu uvedených v článku 2 písm. 1) vyvinie maximálne úsile, aby potenciálni užívatelia príslušných noriem mali k dispozícii pre každú normu, na ktorú je publikovaný odkaz v Úradnom vestníku Európskej únie, informácie o vzťahu medzi jej doložkami a základnými požiadavkami na bezpečnosť a zdravie pri práci. V rámci revízie nového prístupu sa bude ďalej objasňovať spôsob, akým sa budú takéto zosúladené požiadavky na informácie aplikovať plošne na všetky smernice, ktoré používajú nový prístup.“ O článku 16 ods. 3 v súvislosti s označovaním CE: „Bez toho, aby boli dotknuté právne predpisy Spoločenstva, Komisia v rámci revízie nového prístupu upresní podmienky pre umiestňovanie iných označení (vnútroštátnych, európskych alebo súkromných) vo vzťahu k označeniu CE.“ [1] Smernica Rady 89/392/EHS zo 14. júna 1989 o aproximácii právnych predpisov členských štátov týkajúcich sa strojových zariadení, Ú. v. ES L 183, 29.6.1989, s. 9. Táto smernica bola kodifikovaná smernicou Európskeho parlamentu a Rady 98/37/ES z 22. júna 1998 o aproximácii právnych predpisov členských štátov týkajúcich sa strojových zariadení, Ú. v. ES L 331, 23.7.1998, s. 1. Smernica zmenená a doplnená smernicou 98/79/ES (Ú. v. ES L 331, 7.12.1998, s. 1). [2] Smernica Rady 73/23/EHS z 19. februára 1973 o zosúlaďovaní právnych predpisov členských štátov týkajúcich sa elektrického zariadenia určeného na používanie v rámci určitých limitov napätia, Ú. v. ES L 77, 26.3.1973, s. 29. Smernica zmenená a doplnená smernicou 93/68/EHS (Ú. v. EÚ L 220, 30.8.2003, s. 1). [3] Smernica Európskeho parlamentu a Rady 95/16/ES z 29. júna 1995 o aproximácii právnych predpisov členských štátov týkajúcich sa výťahov, Ú. v. ES L 213, 7.9.1995, s. 1. Smernica zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1). [4] Smernica Európskeho parlamentu a Rady 2003/37/ES z 26. mája 2003 o typovom schválení poľnohospodárskych a lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, Ú. v. EÚ L 171, 9.7.2003, s. 1. Smernica naposledy zmenená a doplnená smernicou Rady 2004/66/ES (Ú. v. EÚ L 168, 1.5.2004, s. 35).